**Cantina Socială**

În cadrul Centrului Social Maria Rosa funcţionează o cantina socială unde, persoanele fără adăpost, servesc o masă caldă şi hrănitoare în sala de mese.

Zilnic servesc masa aici 50 de persoane fără adăpost şi 11 copii de la Centrul de Zi Gabriele.

În anul 2012 am venit constant în sprijinul a **110 de beneficiari** iar alte **40 de persoane** au beneficiat ocazional (între cinci şi zece zile) de acest serviciu.

**Beneficiarii cantinei sociale sunt:**

- persoane fără adăpost din Oradea;

- persoane fără adăpost din alte județe (Brăila, Satu Mare, Timiș);

- cetățeni români, care au fost trimiși către țara de origine din alte țări: de ex. Argentina, Canada, Franța, Italia;

- persoane de vârsta a treia care nu reușesc să-și acopere nevoile de bază din resursele proprii;

- persoane singure, care locuiesc în condiții improprii, fără să realizeze un venit constant;

- persoane care si-au pierdut stabilitatea vieții zilnice și ajungând pe stradă nu fac față provocărilor zilnice;

- tineri post-instituționalizați;

- persoane cazate pe o perioadă determinată în azilele de noapte;

- persoane care nu realizează venituri;

- persoane cu studii, uneori chiar universitare;

- părinți cărora proprii copii nu pot sau nu vor să le ofere sprijin în depășirea problemelor întâmpinate;

- copii cărora părinții nu au avut posibilitatea să le asigure un viitor sigur;

- soții părăsite de soți;

- soți refuzaţi în lipsa unui venit constant;

- persoane care suferă de dependențe;

- persoane care suferă de boli neuro-psihiatrice, care le limitează în gestionarea eficientă a problemelor;

- persoane care au renunțat să lupte cu problemele zilnice;

- persoane în vârstă, victime ale escrocheriilor imobiliare etc.

*Aceste persoane nu au un mediu și o structură potrivită, așa că au nevoie de o vorbă bună de la asistentul social.*

*Aceste persoane nu își găsesc rostul vieții și a luptei zilnice cu problemele în zâmbetul copiilor, așa că au nevoie de zâmbetul voluntarului tânăr.*

*Aceste persoane nu se mai găsesc calea cea dreaptă a vieții, așa că au nevoie de o îndrumare.*

*Aceste persoane ajung la limita în care sunt capabili de orice pentru a-şi calma foamea din stomac, așa că au nevoie în primul rând de o farfurie de mâncare.*

*Aceste persoane trăiesc singure, așa că au nevoie de a împărți trăirile zilnice, ziua de naștere, eșecurile și gândurile cu cineva, au nevoie de companie.*

*Aceste persoane au nevoie de un loc în care să îşi retrăiască demnitatea lor umană, (chiar dacă pentru puţin timp) și uneori reușesc să facă pași către o viață nouă, independentă.*

Costuri: 39.000 euro/an 3.250 euro/lună

În afară de bani se poate ajuta cu alimente: orez, ulei, paste, bulion, zahăr, etc